ไปรษณีย์ไทย  เปิดตัวแสตมป์ที่ระลึกเนื่องในวันไปรษณีย์โลก
บริษัท ไปรษณีย์ไทย จำกัด เปิดตัวแสตมป์ที่ระลึกเนื่องในวันไปรษณีย์โลกในชุด “วันไปรษณีย์โลก” เป็นการนำเสนอภาพกราฟฟิกบุคลากรไปรษณีย์ไทยที่ปฏิบัติภารกิจในการลำเลียงเวชภัณฑ์เพื่อส่งต่อให้ผู้ป่วยที่กระจายอยู่ทั่วประเทศในช่วงการแพร่ระบาดของโรคโควิด-19 โดยจำหน่ายราคาดวงละ 3 บาท ซองวันแรกจำหน่าย 12 บาท พร้อมด้วยแสตมป์ชุดปู ซึ่งเป็นภาพปูพันธุ์ใหม่ของโลกที่พบในประเทศไทย 3 ชนิด ได้แก่ ปูเขาหินปูนสตูล ปูเขาหินปูนทุ่งหว้า ปูทหารยักษ์ปากบารา และปูก้ามดาบชมพู อีกทั้งแสตมป์ชุดนี้ ได้ใช้เทคนิคพิมพ์ด้วยสีพิเศษที่เพิ่มความเงาและประกายเหลือบทำให้สีสดเสมือนจริง เหมาะสำหรับเป็นสื่อการเรียนรู้สำหรับเด็กและเยาวชน จำหน่ายราคาชุดละ 20 บาท แผ่นชีต 30 บาท ซองวันแรกจำหน่าย 32 บาทแสตมป์ทั้งสองชุดกำหนดวันแรกจำหน่ายพร้อมกันในวันที่ 9 ตุลาคมนี้ ณ ศูนย์ไปรษณีย์ทั่วประเทศ และทางออนไลน์ผ่านแอปพลิเคชัน หรือเว็บไซต์ www.thailandpostmart.com